میدان شہر حملہ

21 جنوری 2019 کو طالبان نے افغانستان کے وسطی صوبے میدان وردک کے شہر میدان شہر کے ایک عسکری احاطہ میں حملہ کر کے افغان نیشنل سیکورٹی فورس کے 100 سے زائد اہلکاروں کو ہلاک کر دیا یہ حملہ طالبان اور امریکا کے درمیان میں عارضی جنگ بندی کے مذاکرات کے عین درمیان میں ہوا۔ یہ سانحہ اس وقت رونما ہوا جب ایک حملہ آور بارودی مواد سے بھری گاڑی لے کر احاطہ میں گھس گیا جب کہ دو دوسرے حملہ آوروں نے احاطہ میں گولیوں کہ بوچھاڑ کردی جو بعد ازاں مارے گئے۔

وزارت دفاع افغانستان کے ایک ذمہ دار افسر کے مطابق اس دھماکے میں 126 افراد ہلاک ہوئے۔ طالبان نے اس حملے کی ذمہ داری قبول کرتے ہوئے دعوی کیا کہ کل 190 افراد مارے گئے۔

حملہ 
حملہ آور بارود سے بھری کار میں سوار ہو کر میدان وردک صوبے کے شہر میدان میں واقع نیشنل ڈاریکٹوریٹ آف سیکیورٹی (ریاست عمومی امنیت ملی) کے فوجی تربیتی مرکز میں ایک عسکری چوکی کے راستے اندر گھس گئے اور کیمپ میں پہنچ کر گاڑی کو دھماکے سے اڑا دیا۔

دھماکے کے فوراً بعد دو مسلح طالبان حملہ آور کیمپ میں داخل ہوئے اور وہاں موجود فوجیوں پر فائرنگ شروع کردی۔ یہ دونوں بعد کی جھڑپوں کے دوران مارے گئے

افغان وزارت دفاع کے ذرائع کے مطابق طالبان نے سرکاری فورسسز سے چھینی گئی Humvee گاڑی کو بطور کار بم استعمال کیا

یہ حملہ عین اس دن ہوا جب قطر میں طالبان نمائندوں کے وفد نے امریکا کے خصوصی ایلچی برائے افغانستان زلمے خلیل زاد سے ملاقات کی 

میدان وردک کی صوبائی کونسل کے ایک رکن شریف حوتک کے مطابق ”دھماکا اس قدر طاقتور تھا کہ پوری عمارت زمیں بوس ہو گئی“ طالبان نے دھماکے کی ذمہ داری قبول کر لی

زخمی اور ہلاکتیں 
کابل میں وزارت دفاع افغانستان کے ایک ذمہ دار افسر کے مطابق اس دھماکےکے نتیجے میں تربیتی مرکز میں 126 افراد ہلاک ہوئے جن میں آٹھ خصوصی کمانڈو بھی شامل تھے۔ مقامی حکام کے مطابق تربیتی مرکز کے اہلکاروں کی ہلاکتوں یا زخمی ہونے والے افراد کی تعداد کی سرکاری طور پر کوئی تصدیق نہیں۔ مزید کہا گیا کہ عساکر کے مورال کے گرنے کے پیش نظر اس تعداد کو میڈیا کے ساتھ زیر بحث نہیں لایا جا سکتا

صوبہ میدان وردک کے ایک اور ذریعہ خبر کے مطابق اس حملے میں این ڈی ایس کے 100 سے زائد اہلکار ہلاک ہوئے

شریف حوتک نے کہا کہ اور بھی بہت سے مارے گئے اور اس نے فورسسز کے 35 زخمی اسپتال میں دیکھے، حوتک نے مزید کہا کہ حکومت ان اعداد و شمار کو چھپانے کی کوشش کر رہی ہے صوبائی کونسل کے رکن خوانین سلطانی کے مطابق اس حملے میں 70 افراد زخمی ہوئے تھے

طالبان باغیوں کے ترجمان ذبیح اللہ مجاہد نے کہا کہ اس حملے میں 190 افراد مارے گئے

رد عمل 
صدر اشرف غنی کے دفتر سے جاری ہونے والے بیان میں ان حملہ آوروں کو ”ملک کے دشمن” قرار دیا گیا اور کہا گیا کہ ”انہوں نے ہمارے فرض شناس اور چہیتے بیٹوں کو ہلاک اور زخمی کیا“ ترکی کے صدر طیب اردوغان نے اس حملے کی مذمت کی اور اشرف غنی سے اظہار تعزیت کیا پاکستان کے وزیر اعظم عمران خان نے حملے کے متاثرہ خاندانوں سے تعزیت کی

حوالہ جات 

2019ء میں ایشیا میں قتل
2019ء میں قتل عام
افغانستان میں 2019ء
صوبہ میدان وردک
کار اور ٹرک دھماکے
2019ء میں دہشت گردی
افغانستان میں قتل عام
افغانستان میں کار اور ٹرک دھماکے
افغانستان میں 2019ء میں قتل
ویکی ڈیٹا سے مطابقت رکھنے والی مختصر تفصیل